《九日同吴县曾明府游灵岩望太湖》
明代·邓云霄

登台人共鹿麋群，锦石黄花对夕曛。屐底湖山吴混越，江南风物水连云。

壮游未遂扁舟去，往事徒伤落叶纷。杼柚雕残非昔日，村砧寥廓不堪闻。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。